**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2015,

**ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 171/1993 Z. z. o Policajnom zbore v znení zákona Národnej rady Slovenskej republiky č. 251/1994 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 315/1996 Z. z., zákona č. 353/1997 Z. z., zákona č. 12/1998 Z. z., zákona č. 73/1998 Z. z., zákona č. 256/1998 Z. z., zákona č. 116/2000 Z. z., zákona č. 323/2000 Z. z., zákona č. 367/2000 Z. z., zákona č. 490/2001 Z. z., zákona č. 48/2002 Z. z., zákona č. 182/2002 Z. z., zákona č. 422/2002 Z. z., zákona č. 155/2003 Z. z., zákona č. 166/2003 Z. z., zákona č. 458/2003 Z. z., zákona č. 537/2004 Z. z., zákona č. 69/2005 Z. z., zákona č. 534/2005 Z. z., zákona č. 558/2005 Z. z., zákona č. 255/2006 Z. z., zákona č. 25/2007 Z. z., zákona č. 247/2007 Z. z., zákona č. 342/2007 Z. z., zákona č. 86/2008 Z. z., zákon č. 297/2008 Z. z., zákona č. 491/2008 Z. z., zákona č. 214/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 495/2009 Z. z., zákona č. 594/2009 Z. z., zákona č. 547/2010 Z. z., zákona č. 192/2011 Z. z.,  zákona č. 345/2012 Z. z., zákona č. 75/2013 Z. z. a zákona č. 307/2014 Z. z. sa mení a dopĺňa takto:

1. V § 4 ods. 2 a 3 sa slovo „minister“ nahrádza slovami „prezident Policajného zboru“.
2. V § 6 odsek 1 znie:

„(1) Policajný zbor je rozpočtovou organizáciou5a), ktorá je napojená na rozpočet Ministerstva vnútra Slovenskej republiky (ďalej len „ministerstvo“).“.

Poznámka pod čiarou k odkazu 5a znie:

„5a) § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.“.

1. V § 6 ods. 2 sa čiarka nahrádza bodkou, slová „ak minister neurčí inak“ sa vypúšťajú a na konci sa pripája táto veta: „Podrobnosti o organizácii Policajného zboru upraví organizačný poriadok, ktorý schvaľuje minister.“.
2. V § 6 odsek 3 znie:

„(3) Prezident Policajného zboru je zároveň vedúcim služobného úradu.“.

1. Za § 6 sa vkladajú § 6a až § 6c, ktoré znejú:

„**§ 6a**

(1) Prezidenta Policajného zboru vymenúva a odvoláva vláda na návrh ministra.

(2) Funkčné obdobie prezidenta Policajného zboru je päť rokov.

(3) Prezident Policajného zboru môže byť zvolený najviac na dve po sebe nasledujúce funkčné obdobia.

(4) Prezident Policajného zboru ostáva vo funkcii aj po uplynutí funkčného obdobia, kým vláda nevymenuje nového prezidenta Policajného zboru.

**§ 6b**

(1) Prezidenta Policajného zboru navrhuje vláde minister zo zoznamu kandidátov podľa odseku 5, ktorý mu predloží komisia do 15 dní od prijatia rozhodnutia o tomto zozname podľa odseku 4.

(2) Komisia sa skladá z troch členov, z ktorých jedného člena vymenúva a odvoláva rektor policajnej vysokej školy, jedného člena vymenúva a odvoláva predseda príslušného odborového zväzu a jedného člena si volia ako spoločného zástupcu osoby, ktoré boli v období piatich kalendárnych rokov pred skončením výkonu funkcie prezidenta Policajného zboru odmenení ako oznamovatelia podľa osobitného predpisu6) (ďalej len „oznamovatelia“) a osoby, ktoré boli v období piatich kalendárnych rokov pred skončením výkonu funkcie prezidenta Policajného zboru ocenení mimovládnymi organizáciami za spoločensky prínosný a odvážny občiansky čin (ďalej len „biele vrany“). Spoločným zástupcom podľa prvej vety je osoba, ktorá získa najvyšší počet hlasov spomedzi oznamovateľov a bielych vrán, pričom každý oznamovateľ a každá biela vrana má pri hlasovaní jeden hlas. Osoby, ktoré získajú nižší počet hlasov ako spoločný zástupca, sa stávajú náhradníkmi v poradí podľa počtu získaných hlasov od najvyššieho počtu po najnižší. Členstvo spoločného zástupcu v komisii zaniká vzdaním sa funkcie a smrťou alebo vyhlásením tohto zástupcu za mŕtveho. Ak členstvo spoločnému zástupcovi v komisii zanikne, na jeho miesto nastúpi náhradník, ktorý je prvým v poradí podľa tretej vety. Členov komisie sú osoby uvedené v prvej vete povinné vymenovať alebo zvoliť najneskôr do zvolania prvého zasadnutia komisie podľa odseku 3.

(3) Zasadnutie komisie zvoláva minister. Zasadnutia komisie sa môžu zúčastniť osoby, ktoré členov komisie do ich funkcie vymenúvajú alebo volia. Ak minister nezvolá zasadnutie komisie do 90 dní pred skončením funkčného obdobia prezidenta Policajného zboru alebo do 90 dní po skončení výkonu jeho funkcie podľa § 6c ods. 1, komisia sa zíde sama.

(4) Komisia je uznášaniaschopná, ak sú prítomní všetci jej členovia a návrh je schválený, ak zaň hlasovali aspoň dvaja jej členovia.

(5) Zoznam kandidátov, ktorý predkladá komisia ministrovi musí obsahovať minimálne šiestich kandidátov.

(6) Podrobnosti o organizácii a výkone úloh komisie upraví štatút komisie, ktorý schvaľuje ministerstvo.

**§ 6c**

(1) Výkon funkcie prezidenta Policajného zboru sa končí uplynutím jeho funkčného obdobia. Pred uplynutím funkčného obdobia zaniká výkon funkcie prezidenta Policajného zboru len

a) vzdaním sa funkcie,

b) odvolaním z funkcie,

c) smrťou alebo vyhlásením za mŕtveho.

(2) Prezident Policajného zboru sa môže vzdať svojej funkcie písomným oznámením vláde. Výkon funkcie prezidenta Policajného zboru v takom prípade zaniká uplynutím kalendárneho mesiaca nasledujúceho po mesiaci, v ktorom bolo oznámenie prezidenta Policajného zboru o jeho vzdaní sa funkcie doručené vláde, ak nedôjde k inej dohode o dni zániku výkonu funkcie prezidenta Policajného zboru medzi vládou a prezidentom Policajného zboru.

(3) Minister navrhne vláde, aby prezidenta Policajného zboru odvolala z funkcie, ak prezident Policajného zboru

a) bol právoplatným rozhodnutím súdu pozbavený spôsobilosti na právne úkony alebo jeho spôsobilosť na právne úkony bola obmedzená,

b) stratil štátne občianstvo Slovenskej republiky,

c) bol právoplatným rozhodnutím súdu odsúdený za spáchanie trestného činu,

d) stal sa členom politickej strany alebo politického hnutia,

e) začal vykonávať funkciu alebo činnosť, ktorá je nezlučiteľná s výkonom funkcie policajta podľa osobitných predpisov, 6ab)

f) nie je spôsobilý zo zdravotných dôvodov podľa lekárskeho posudku, rozhodnutia orgánu štátnej zdravotnej správy alebo orgánu sociálneho zabezpečenia vykonávať svoju funkciu po čas dlhší ako jeden rok,

g) nemá trvalý pobyt na území Slovenskej republiky.

(4) Prezident Policajného zboru je odvolaný z funkcie dňom nasledujúcim po dni, keď mu bolo doručené rozhodnutie vlády o odvolaní z funkcie.

(5) Ak výkon funkcie prezidenta Policajného zboru zanikne z dôvodov uvedených v odseku 1, do vymenovania nového prezidenta Policajného zboru vykonáva funkciu prezidenta Policajného zboru v plnom rozsahu jeho práv a povinností prvý viceprezident Policajného zboru. Inak prvý viceprezident Policajného zboru zastupuje prezidenta Policajného zboru v rozsahu, ktorý určí prezident Policajného zboru.“.

Poznámky pod čiarou k odkazom 6 a 6ab znejú:

„6) Zákon č. 307/2014 Z. z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov.

6ab) § 44 ods. 2 zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov.“.

1. V poznámke pod čiarou k odkazu 7 sa citácia „Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov.“ nahrádza citáciou „Zákon č. 73/1998 Z. z. v znení neskorších predpisov.“.
2. V § 8 ods. 1 sa slovo „minister“ nahrádza slovami „prezident Policajného zboru“.
3. V § 14 ods. 4 sa slovo „minister“ nahrádza slovami „prezident Policajného zboru“.
4. V § 21 ods. 6 sa slová „Ministerstvu vnútra Slovenskej republiky (ďalej len „ministerstvo“)“ nahrádzajú slovami „ministerstvu“.
5. V § 40 ods. 3 sa slovo „ministra“ nahrádza slovami „prezident Policajného zboru“.
6. V § 72a ods. 1 sa slovo „ministra“ nahrádza slovami „prezidenta Policajného zboru“.
7. V § 77a ods. 2 sa slovo „minister“ nahrádza slovami „prezident Policajného zboru“.
8. V § 77a ods. 3 sa slovo „ministerstvo“ nahrádza slovami „prezident Policajného zboru“.
9. V § 77b ods. 1 písm. c) sa slová „ministra alebo“ vypúšťajú.
10. V § 79 sa za slovo „môže“ vkladajú slová „so súhlasom prezidenta Policajného zboru“.
11. Za § 82aa sa vkladá § 82b, ktorý vrátane nadpisu znie:

„**§ 82b**

**Prechodné ustanovenia k úpravám účinným od 1. augusta 2015**

(1) Ustanovenia § 6a a 6b sa vzťahujú na nového prezidenta Policajného zboru, ktorého minister navrhne vláde na vymenovanie do 30. novembra 2015 a vláda vymenuje do 31. decembra 2015.

(2) V súvislosti s prechodom kompetencií vo vzťahu k Policajnému zboru prechádzajú 1. augusta 2015 práva a povinnosti vyplývajúce z pracovnoprávnych a iných právnych vzťahov zamestnancov zabezpečujúcich výkon týchto kompetencií z ministerstva na Policajný zbor. Majetok štátu s výnimkou finančných prostriedkov a majetku štátu podľa § 39c, ktorý bol 31. júla 2015 v správe ministerstva a ktorý slúži na zabezpečenie výkonu kompetencií vo vzťahu k Policajnému zboru, prechádza 1. augusta 2015 do správy Policajného zboru.

(3) Podrobnosti o prechode týchto práv a povinností a o prechode správy majetku štátu sa upravia dohodou medzi ministerstvom a Policajným zborom, v ktorej sa vymedzí najmä druh a rozsah preberaného majetku, práv a povinností.

(4) Ministerstvo schváli štatút komisie podľa § 6b ods. 6 do 31. augusta 2015.“.

**Čl. II**

Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení zákona č. 58/1999 Z. z., zákona č. 181/1999 Z. z., zákona č. 356/1999 Z. z., zákona č. 224/2000 Z. z., zákona č. 464/2000 Z. z., zákona č. 241/2001 Z. z., zákona č. 98/2002 Z. z., zákona č. 328/2002 Z. z., zákona č. 422/2002 Z. z., zákona č. 659/2002 Z. z., zákona č. 212/2003 Z. z., zákona č. 178/2004 Z. z., zákona č. 201/2004 Z. z., zákona č. 365/2004 Z. z., zákona č. 382/2004 Z. z., zákona č. 727/2004 Z. z., zákona č. 732/2004 Z. z., zákona č. 69/2005 Z. z., zákona č. 623/2005 Z. z., zákona č. 342/2007 Z. z., zákona č. 513/2007 Z. z., zákona č. 61/2008 Z. z., zákona č. 278/2008 Z. z., zákona č. 445/2008 Z. z., zákona č. 491/2008 Z. z., zákona č. 70/2009 Z. z., zákona č. 60/2010 Z. z., zákona č. 151/2010 Z. z., zákona č. 543/2010 Z. z., zákona č. 547/2010 Z. z., zákona č. 48/2011 Z. z., zákona č. 79/2012 Z. z., zákona č. 345/2012 Z. z., zákona č. 361/2012 Z. z., zákona č. 80/2013 Z. z., zákona č. 462/2013 Z.z. a zákona č. 307/2014 Z.z. sa mení a dopĺňa takto:

1. V § 1 ods. 4 písm. b) sa slovo „ministerstvo“ nahrádza slovami „organizačná zložka Policajného zboru“.
2. V § 1 ods. 4 písm. c) sa slová „minister vnútra Slovenskej republiky (ďalej len „minister“), rozumie sa tým aj minister spravodlivosti Slovenskej republiky“ nahrádzajú slovami „minister spravodlivosti Slovenskej republiky (ďalej len „minister“), rozumie sa tým aj prezident Policajného zboru“.
3. V § 142 ods. 3 znie:

„(3) Ministerstvo môže na vykonávanie odborného vzdelávania policajtov podľa odseku 1 písm. a) zriaďovať policajné školy a ďalšie vzdelávacie ustanovizne.“.

1. V § 145a ods. 1 písm. c) sa slovo „ministerstva“ nahrádza slovami „prezidenta Policajného zboru“.
2. V § 146 ods. 9 sa slovo „ministerstvo“ nahrádza slovami „Policajný zbor“.
3. Za § 287h sa vkladá § 287i, ktorý vrátane nadpisu znie:

„**§ 287i**

**Prechodné ustanovenia k úpravám účinným od 1. augusta 2015**

(1) V súvislosti s prechodom kompetencií vo vzťahu k Policajnému zboru prechádzajú 1. augusta 2015 práva a povinnosti vyplývajúce z pracovnoprávnych a iných právnych vzťahov zamestnancov zabezpečujúcich výkon týchto kompetencií z ministerstva na Policajný zbor. Majetok štátu, ktorý bol 31. júla 2015 v správe ministerstva a ktorý slúži na zabezpečenie výkonu kompetencií vo vzťahu k Policajnému zboru, prechádza 1. augusta 2015 do správy Policajného zboru.

(2) Podrobnosti o prechode týchto práv a povinností a o prechode správy majetku štátu sa upravia dohodou medzi ministerstvom a Policajným zborom, v ktorej sa vymedzí najmä druh a rozsah preberaného majetku, práv a povinností.“.

**Čl. III**

Zákon č. 131/2002 Z. z. o vysokých školách a o zmene a doplnení niektorých zákonov v znení zákona č. 209/2002 Z. z., zákona č. 401/2002 Z. z., zákona č. 442/2003 Z. z., zákona č. 465/2003 Z. z., zákona č. 528/2003 Z. z., zákona č. 365/2004 Z. z., zákona č. 455/2004 Z. z., zákona č. 523/2004 Z. z., zákona č. 578/2004 Z. z., zákona č. 5/2005 Z. z., zákona č. 332/2005 Z. z., zákona č. 363/2007 Z. z., zákona č. 129/2008 Z. z., zákona č. 144/2008 Z. z., zákona č. 282/2008 Z. z., zákona č. 462/2008 Z. z., zákona č. 496/2009 Z. z., zákona č. 133/2010 Z. z., zákona č. 199/2010 Z. z., nálezu Ústavného súdu Slovenskej republiky č. 333/2010 Z. z., zákona č. 6/2011 Z. z., zákona č. 125/2011 Z. z., zákona č. 250/2011 Z. z., zákona č. 390/2011 Z. z., zákona č. 57/2012 Z. z., zákona č. 455/2012 Z. z., zákona č. 312/2013 Z. z., zákona č. 352/2013 Z. z., zákona č. 436/2013 Z. z. a zákona č. 464/2013 Z. z. sa dopĺňa takto:

1. V § 44 odsek 5 znie:

„(5) Rektor policajnej vysokej školy vymenúva a odvoláva iné osoby ako tie, ktoré sú uvedené v tomto zákone, ak tak ustanovuje osobitný predpis.30a)“.

Poznámka pod čiarou k odkazu 30a znie:

„30a) § 6b zákona Národnej rady Slovenskej republiky č. 171/1993 Z. z. o Policajnom zbore v znení zákona č. .../2015 Z. z.“.

1. V § 44 ods. 6 sa vkladá nová prvá veta, ktorá znie: „Rektor policajnej vysokej školy za svoju činnosť zodpovedá ministrovi vnútra a akademickému senátu policajnej vysokej školy.“.

**Čl. IV**

Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení zákona č. 447/2002 Z. z., zákona č. 534/2002 Z. z., zákona č. 463/2003 Z. z., zákona č. 365/2004 Z. z., zákona č. 732/2004 Z. z., zákona č. 592/2006 Z. z., zákona č. 274/2007 Z. z., zákona č. 519/2007 Z. z., zákona č. 643/2007 Z. z., zákona č. 61/2008 Z. z., zákona č. 445/2008 Z. z., zákona č. 449/2008 Z. z., zákona č. 58/2009 Z. z., zákona č. 59/2009 Z. z., zákona č. 70/2009 Z. z., zákona č. 82/2009 Z. z., zákona č. 285/2009 Z. z., zákona č. 543/2010 Z. z., zákona č. 220/2011 Z. z.,  zákona č. 185/2012 Z. z. a zákona č. 80/2013 Z.z. sa dopĺňa takto:

1. V § 2 ods. 2 sa za slová „minister spravodlivosti Slovenskej republiky“ vkladá čiarka a slová „prezident Policajného zboru“.

2. Za § 143af sa vkladá § 143ag, ktorý vrátane nadpisu znie:

„**§ 143ag**

**Prechodné ustanovenia k úpravám účinným od 1. augusta 2015**

(1) V súvislosti s prechodom kompetencií vo vzťahu k Policajnému zboru prechádzajú 1. augusta 2015 práva a povinnosti vyplývajúce z pracovnoprávnych a iných právnych vzťahov zamestnancov zabezpečujúcich výkon týchto kompetencií z ministerstva na Policajný zbor. Majetok štátu, ktorý bol 31. júla 2015 v správe ministerstva a ktorý slúži na zabezpečenie výkonu kompetencií vo vzťahu k Policajnému zboru, prechádza 1. augusta 2015 do správy Policajného zboru.

(2) Podrobnosti o prechode týchto práv a povinností a o prechode správy majetku štátu sa upravia dohodou medzi ministerstvom a Policajným zborom, v ktorej sa vymedzí najmä druh a rozsah preberaného majetku, práv a povinností.“.

**Čl. V**

Tento zákon nadobúda účinnosť 1. augusta 2015.